Արգայլ

**«Արգայլ»** (), ռեժիսոր Մեթյու Վոնի սպասվող գեղարվեստական ֆիլմը։ Էլլի Քոնուեյի համանուն վեպի էկրանավորումն է։ Գլխավոր դերերում են Հենրի Քավիլը, Սեմ Ռոքուելլը, Բրայս Դալաս Հովարդը, Բրայան Քրենսթոնը և Դուա Լիպան։ Ֆիլմի պրեմիերան նախատեսված է 2024 թվականի փետրվարի 2-ին, որից հետո ֆիլմը թողարկվելու է Apple TV+ հարթակով։

## Սյուժե
Պարզվում է, որ բեսթսելլեր դարձած լրտեսական վեպերի հեղինակը՝ ամնեզիայով տառապող համաշխարհային կարգի լրտես է։ Խաբելով իրեն, թե ինքը գրող է, նրա մահաբեր հմտությունները վերադառնում են հիշողությունների հետ միասին և նա սկսում է վրեժ լուծել այն ստվերային կազմակերպությունից, որի համար նախկինում աշխատել է, այսպես կոչված «Ստորաբաժանումը»։

## Դերերում
* Հենրի Քավիլ՝ Արգայլ
* Սեմ Ռոքուելլ՝ Էյդան
* Բրայս Դալաս Հովարդ՝ Էլլի Քոնվեյ
* Բրայան Քրենսթոն
* Քեթրին Օ’Հարա՝ Էլլիի մայրը
* Ջոն Սինա
* Սեմյուել Լ. Ջեքսոն
* Դուա Լիպա
* Արիանա Դեբոս

## Արտադրություն և պրեմիերա
2021 թվականի հունիսին հայտնի է դարձել, որ Մեթյու Վոնը «Marv Films»-ի համար նկարահանելու է ֆիլմը։ 2021 թվականի հուլիսին Ջեյսոն Ֆուքսը ընտրվել է որպես սցենարիստ՝ Էլլի Քոնուեյի 2022 թվականին լույս տեսած համանուն վեպի ադապտացիայի համար։ Դերասանական կազմում ներառված են եղել Հենրի Քավիլը, Սեմ Ռոքուելլը, Բրայս Դալաս Հովարդը, Բրայան Քրենսթոնը, Քեթրին Օ’Հարան, Ջոն Սինան և Սեմյուել Լ. Ջեքսոնը։ Բրիտանացի երգչուհի Դուա Լիպան նույնպես նկարահանվել է ֆիլմում և գրել է սաունդթրեքը։ Օգոստոսին ֆիլմի տարածման իրավունքը վաճառվել է Apple TV +-ին՝ 200 միլիոն դոլլարով։ Սեպտեմբերին դերասանական կազմին միացել է նաև ԴեԲոուզը։

Նկարահանումները սկսվել են Լոնդոնում 2021 թվականի օգոստոսին և կայացել են Եվրոպայի տարբեր վայրերում։ Ֆիլմի օպերատորը Ջորջ Ռիչմոնդն է։ Նկարահանումների համար օգտագործվել են Գրինֆորդի, Պարկ Ռոյալի և Բովինգդոնի ստուդիաները։ Լոկացիոն նկարահանումները տեղի են ունեցել Հունաստանում և ԱՄՆ-ում։

The Hollywood Reporter-ին տված հարցազրույցում Մեթյու Վոնը կատակով նշել է COVID-19 համաճարակը որպես պատճառ՝ աստղային դերասանական կազմի հետ աշխատելու համար:: Նա ֆիլմը նկարագրել է որպես 1980-ականների մարտաֆիլմերի ձոն, ինչպիսիք են «Պինդ ընկույզը» և «Մահացու զենք»ը։ Երբ նրան հարցրել են Քավիլի դերակատարման մասին, նա ասել է, որ «Ինձ պետք էր մի մարդ, ով ծնվել էր Բոնդին խաղալու համար, Իսկ Հենրին հենց այդպիսին է։ Նա անկրկնելի կերպով կատարում է մարտաֆիլմերի հերոսի դեր։ Դա շատ է տարբերվում Kingsman-ից»::

Ֆիլմը կինոթատրոններում թողարկվելու է 2024 թվականի փետրվարի 2-ին, իսկ ավելի ուշ ցուցադրվելու է Apple TV+-ով։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների բրիտանական ֆիլմեր
Կատեգորիա:2024 ֆիլմեր
Կատեգորիա:IMAX ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական մարտաֆիլմեր
Կատեգորիա:Մեթյու Վոնի ֆիլմեր
Կատեգորիա:Վեպերի էկրանավորումներ
Կատեգորիա:Ֆանտաստիկ ֆիլմեր
Կատեգորիա:Ֆենտեզի ֆիլմեր
Կատեգորիա:Ֆիլմեր գրողների մասին
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:4DX ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Հունաստանում նկարահանված ֆիլմեր